Ilvesheim

**Ilvesheim** (pfälzisch *Ilwese*) isch e Gmai im Rhy-Necker-Chrais z Bade-Wirttebärg. D Gmai het  Iiwohner (Stand: ). Si ghert zue dr Metropolregion Rhy-Necker.

## Geografi
lvesheim lyt am Necker zwische eme Boge vum Altnecker im Side un em Neckarkanal im Norde. Dr Baan bstoht us 55 % Landwirtschaftsflechi, 0 % Wald, 35,3 % Sidligsflechi un 9,7 % sunschtiger Flechi.

Nochbergmaine vu Ilvesheim sin Mannheim, Heddesheim, Ladenburg un Edingen-Neckarhausen.

## Gmaigliderig
Zue Ilvesheim ghere näb em glychnamige Dorf no d Wohnblätz Atzelbuckel, Beim Schießstand, Flurscheid un Weingärten. Derzue ghere zue dr Gmai au d Neckarplatte uf dr änere Syte vum Altnecker im Sidoschte, wu Dail vum Landschaftsschutzbiet 2.26.025 „Unterer Neckar: Südöstlich der Ilvesheimer Schlinge“ sin.

## Gschicht
Ilvesheim isch zum erschte Mol as *Ulvinisheim* in ere Schänkigsurkund an s Chloschter Lorsch vum 14. Merz 766 gnännt wore. 

Iber dr Chaiser Barbarossa isch dr Lorscher Bsitz um 1155 an sy Halbbrueder Bfalzgrof Konrad chuu. In dr Kurbfalz isch Ilvesheim Dail vu dr Schriesheimer Zent gsii. D Ortsherrschaft hän d Herre vu Strahlenberg as Lääche ghaa, ab Mitti vum 14. Jorhundert d Junker vu Erligheim, vu 1550 bis 1645 d Landschad vu Steinach un um 1700 d Freiherre vu Hundheim.

Wu d Kurbfalz anne 1803 im Rame vum Rychsdeputationshauptschluss säkularisiert woren isch, isch Ilvesheim an s Kurfirschtedum Bade chuu, ab 1806 an s Großherzogtum Bade. Im Badische het Ilvesheim zum Bezirksamt Ladenburg ghert, ab 1863 Bezirksamt Mannheim, wu 1939 dr Landchrais Mannheim drus woren isch.

Im Rame vu dr bade-wirttebärgische Chraisreform isch 1973 dr Landchrais Mannheim ufglest wore un Ilvesheim isch zum neie Rhy-Necker-Chrais chuu.

### Yywohnerentwicklig

## Verwaltig
Ilvesheim ghert zum Nochberschaftsverband Heidelberg-Mannheim.

Burgermaischter vu Ilvesheim:
* 1963–1991: Otto Trapp
* 1991–2007: Roland Esche (barteilos)
* 2007–2023: Andreas Metz (barteilos)
* syt 2023: Thorsten Walther (SPD)

Partnergmai:
* Chécy, Frankrych, syt 1994

## Kultur un Böuwärch
* Schloss Ilvesheim (1700)
* Katholischi Chilche St. Peter (1790, Durm 1817, Hauptaltar vu 1770, Daufbecki un Chanzle vu 1724/25)
* Evangelischi Martin-Luther-Chilche (1964)
* Alti Evangelischi Chilche (1803, syt 1983 Gmaibiecherei)
* Alte Jidische Fridhof

Ilvesheim lyt am Neckerdal-Radwäg un dr Bertha Benz Memorial Route.


Ilvesheim St. Peter Kirche 20100711.jpg|St. Peter
Ilvesheim Martin-Luther-Kirche 20100730.jpg|Martin-Luther-Chilche
Ilvesheim Jüdischer Friedhof 20130210.jpg|Alte Jidische Fridhof
Ilvesheim Rathaus 20100712.jpg|Rothuus
Ilvesheim Schloss 20100610.jpg|Ilvesheimer Schloss
Neckarbrücke Mannheim-Seckenheim.jpg|Neckerbrugg


## Dialäkt
Dr Dialäkt vu Ilvesheim ghert zum Pfälzisch.

## Literatur
* Hans Huth: *Die Kunstdenkmäler des Landkreises Mannheim: Ohne Stadt Schwetzingen*. München 1967.
* Staatl. Archivverwaltung Baden-Württemberg in Verbindung mit d. Städten u.d. Landkreisen Heidelberg u. Mannheim (Hrsg.): * Die Stadt- und die Landkreise Heidelberg und Mannheim: Amtliche Kreisbeschreibung*.
** Bd. 1: *Allgemeiner Teil*. Karlsruhe 1966.
** Bd. 3: *Die Stadt Mannheim und die Gemeinden des Landkreises Mannheim*. Karlsruhe 1970.
* Hansjörg Probst: *Ilvesheim im Wandel der Zeit. Ein historisches Bilderbuch*. Freie Wählervereinigung, Ilvesheim 1983, ISBN 3-9800887-0-7.
* Dirk Hecht: *Die endneolithische Besiedlung des Atzelberges bei Ilvesheim (Rhein-Neckar-Kreis)*. Books-on-Demand, Norderstedt 2003, ISBN 3-8330-0778-8.
* Karl Diefenbacher und Karlheinz Jakoby: *Ilvesheimer Kirchenbücher. Ortssippenbuch, bearbeitet nach den katholischen Kirchenbüchern (1734 bis 1900), den evangelischen Kirchenbüchern (1650 bis 1900) und den israelitischen Standesbüchern (1810 bis 1870)*. Ladenburg: Volkshochschule Ladenburg-Ilvesheim 1995 (= Badische Ortssippenbücher 69).

## Weblink

* Websyte vu Ilvesheim
* Ilvesheim uf LEO-BW

## Fueßnote